als_Latn dik_Latn sag_Latn
Kopertina e Charlie Hebdo e ditës së Martë, e para pas sulmeve terroriste në redaksi ku mbetën të vrarë 12 persona, pasqyron sërish Profetin Muhamed. Kopertina pasqyron Profetin të përlotur, duke mbajtur një fletë ku shkruhet “Unë Jam Charlie” dhe mbi të, titulli “Gjithçka është falur”.
Si kurrë më parë, ky botim është printuar në 3 milion kopje, në 16 gjuhë të ndryshme, pas debateve që ngriti sulmi ndaj redaksisë mbi lirinë e fjalës dhe që solli rreth 4 milion njerëz në marshimin në rrugët e Parisit. Sipas gazetës Liberation, e cila i ofroi stafit të Charlie Hebdo hapsirat e punës, numri i ri u dërgua për t’u printuar të Hënën në darkë.
Burimi: The Guardian
#worldnews
als_Latn als_Latn eng_Latn eng_Latn